Deen wat met menslike dele betrap is se borgaansoek duur voort – praag.co.za — 20 jaar jonk!
Die saak teen die 63-jarige wapenhandelaar van Bloemfontein het ‘n verrassende wending geneem, nadat dit aan die lig gekom dat Peter Fredericksen ook verbind word met die skietdood van sy swart vrou in Lesotho verlede maand.
Die klagstaat teen hom lees as volg: Twee aanklagte van aanranding met die doel om ernstig te beseer, een van aanranding, verskeie aanklagte van die vervaardiging van pornografie, die verspreiding van kinderpornografie, asook die besit daarvan.
Daar is ook twee aanklagte van sameswering, die verwydering van menslike weefsel en ‘n aanklag dat menslike weefsel by ‘n ongemagtigde plek verwyder is, sowel as bigamie.
Fredericksen is op 17 September in hegtenis geneem nadat vrouedele van sewe swart vroue in die vrieskas van sy Langenhovenparkhuis ontdek is. Hulle is almal vermoedelik van Lesotho.
Dit is nie bekend of die Deen die menslike dele vir moetie verkoop het nie.
Sy oorlede vrou, Anna Matseliso Molise, het hom dieselfde dag by die polisie aangegee.
Volgens die BBC word hy in Denemarke deur die polisiegesoek op aanklagte van onwettige wapenhandel.
Skrywer praagGepubliseer op 6 November 2015 Kategorieë Nuus, Suider-AfrikaSleutelwoord Deen, menslike weefsel, moetie, wapenhandelaar
Vorige Vorige artikel: SA verkies tot Interpol se Uitvoerende Komitee
Volgende Volgende artikel: Byna 300 sake van wangedrag in Vrystaat